**Ո Ր Ո Շ ՈՒ Մ**

**Կատարողական վարույթը կասեցնելու մասին**

06. Դեկտեմբերի. 2018թ. ք. Արթիկ

Հարկադիր կատարման ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության կապիտան Արմեն Հովհաննիսյանս քննության առնելով 14.11.2018թ–ին հարուցված թիվ 04753801 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Շիրակի մարզի ընդհանուր իրավասության դատարանի կողմից 12.11.2018թ–ին տրված թիվ ՇԴ1/0940/02/18 կատարողական թերթի համաձայն անհրաժեշտ է պարտապան Հասմիկ Բաբգենի Կարապետյանից հօգուտ <<Կամուրջ>> ՈՒՎԿ ՓԲԸ-ի համապարտության կարգով բռնագանձել 410.780 ՀՀ դրամ և բանկային տոկոսներ։

Համաձայն շարադրվածի՝ Հասմիկ Բաբգենի Կարապետյանից անհրաժեշտ է բռնագանձել նաև 20.539 դրամ՝ որպես կատարողական գործողությունների կատարման ծախսերի գումար։

Բացի նշված կատարողական վարույթից պարտապանի վերաբերյալ Հարկադիր կատարումն ապահովող ծառայության Արթիկի բաժանմունքում հարուցվել են նաև թիվ 03365611 կատարողական վարույթը / 1.675.404 դրամի պահանջ / և թիվ 03926034 կատարողական վարույթը / 540.195 դրամի պահանջ /:

Կատարողական գործողությունների արդյունքում հիմնավորվել է, որ պարտապանին պատկանող և արգելադրված գույքը օրենքով սահմանված նվազագույն աշխատավարձի հազարապատիկից և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել 14 նոյեմբեր 2018թ. հարուցված թիվ 04753801 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Հարկադիր կատարող` Արմեն Հովհաննիսյան